钦定古今图书集成/理学汇编/字学典/第147卷 > 《明屠隆考槃馀事》 > 《笔法》
## 钦定古今图书集成/理学汇编/字学典/第147卷 > 《明屠隆考槃馀事》 > 《笔法》

制笔之法，以尖齐圆健为四德。毫坚则尖，毫多则色
紫而齐。用檾贴衬得法，则毫束而圆。用以纯毫，附以
香狸角水得法，则用久而健。《柳贴》云：“副齐则波制有
凭，管小则运动有力，毛细则点画无失，锋长则洪阔
自由。”笔之元枢，当尽于是。今人毫少而狸檾倍之，笔
不耐写，岂笔之咎哉？为不用料耳。